คุก 5 วัน เสกยิงปืน 10 นัด ปรับอีก 2 พัน ไม่รออาญา (คลิป)
ร็อกเกอร์ดัง ยื่นอุทธรณ์,ศาลพิพากษาลงโทษ ,เสก โลโซ, คดียิงปืนในวัดหลังเล่นคอนเสิร์ต ให้จำคุก 10 วัน ปรับ 4,000 บาท คำรับสารภาพเป็นประโยชน์แก่รูปคดีลดโทษให้ กึ่งหนึ่งเหลือจำคุก 5 วัน ปรับ 2,000 บาท โดยไม่รอการลงโทษ เพื่อให้หลาบจำมิให้เป็นเยี่ยงอย่างแก่บุคคลอื่น เสก โลโซ เปิดใจหลังศาลอุทธรณ์อนุญาตให้ประกันตัว พอใจคำตัดสินและขอบคุณศาลที่เมตตา ส่วนการประกันตัวเพื่อสู้คดีชั้นอุทธรณ์ เพราะมีเอกสารต้องใช้จัดการคดีอื่นอยู่ที่บ้าน,ศาลพิพากษาจำคุก เสก โลโซ คดียิงปืนในวัด เปิดเผยเมื่อเวลา 09.30 น. วันที่ 15 มี.ค. นายเสกสรรค์ ศุขพิมาย หรือ เสก โลโซอายุ 43 ปี ร็อกเกอร์ชื่อดัง พร้อมแฟนสาว อีฟ แม็กซิม และว่าที่ ร.ต.มงคลวิจิตร ธนะโสภณ นายภูเบศ พลายชุม ทีมทนายความ เดินทางมาที่ศาลจังหวัดนครศรีธรรมราช เพื่อฟังคำพิพากษาคดีที่พนักงานอัยการเป็นโจทก์ ฟ้อง เสก โลโซ เป็นจำเลย ในข้อหาพกพาอาวุธปืนไปในเมือง หมู่บ้าน หรือทางสาธารณะ โดยไม่มีเหตุอันสมควร และไม่ได้รับอนุญาตให้มีอาวุธปืนติดตัว และยิงปืนในเมือง หมู่บ้าน หรือที่ชุมนุมชน กรณียิงปืนขึ้นฟ้า 10 นัด เพื่อยิงสลุตถวายสมเด็จพระเจ้าตากสินมหาราช หลังเล่นคอนเสิร์ตภายในวัดเขาขุนพนม อ.พรหมคีรี จ.นครศรีธรรมราช เมื่อเวลา 01.00 น. วันที่ 29 ธ.ค.2560,ทันทีที่มาถึงร็อกเกอร์หนุ่มชื่อดังมีสีหน้ายิ้มแย้มแจ่มใส กล่าวกับผู้สื่อข่าวจำนวนมากที่รอทำข่าว ไม่มีอะไรหนักใจ จากนั้นร็อกเกอร์หนุ่มและคณะเดินขึ้นไปที่ห้องพิจารณาที่ 6 ตำรวจศาลได้ใส่กุญแจมือให้ เสก โลโซ โดยพนักงานอัยการโจทก์ร่วมฟังคำพิพากษาด้วย ศาลใช้เวลาอ่านคำพิพากษานานกว่า 10 นาที,ศาลอ่านพิพากษาว่า พิจารณาพยานหลักฐานแล้ว เห็นว่าแม้จำเลยจะให้การรับสารภาพ แต่จำเลยเป็นบุคคลสาธารณะ มีชื่อเสียงสมควรเป็นแบบอย่างที่ดีและต้องมีความรับผิดชอบต่อสังคมมากกว่าบุคคลทั่วไป เนื่องจากสามารถเป็นที่จดจำได้ง่ายอันอาจเป็นแบบอย่างก่อให้เกิดผลกระทบต่อความสงบเรียบร้อยของสังคม โดยเฉพาะอย่างยิ่งการ กระทำผิดหากถูกเผยแพร่อาจเป็นบรรทัดฐานให้บุคคลอื่นอ้างรู้เท่าไม่ถึงการณ์หลงผิดก่อเหตุในทำนองเดียวกันได้ สำหรับคุณงามความดีในอดีต การช่วยเหลือสังคมต่างๆของจำเลย ไม่สามารถลบล้างความผิดได้ กฎหมายพึงใช้บังคับอย่างเสมอภาคเท่า เทียมกัน มาตรฐานเดียวกัน ไม่ว่าผู้กระทำผิดมีสถานะทางสังคมเพียงใด ศาลจึงใช้ดุลพินิจโดยไม่อิงสถานะทางสังคมของจำเลยเป็นคุณให้เบาลงหรือเป็นโทษให้หนักขึ้น แต่จะพิจารณาตามพฤติการณ์ดังฟ้องโจทก์ประกอบพยานหลักฐานในสำนวนเป็นสำคัญ,ศาลมีคำพิพากษาลงโทษปรับ 4,000 บาท ในข้อหาพาอาวุธปืนมีทะเบียนของตนเองไปในเมือง หมู่บ้าน หรือทางสาธารณะโดยไม่ได้รับอนุญาตและไม่มีเหตุสมควร ส่วนความผิดฐานยิงปืนแม้ไม่มีผู้ใดได้รับความเสียหาย แต่จำเลยกระทำในศาสนสถาน ยิงปืนมากถึง 10 นัด ถือว่าไม่คำนึงถึงผลกระทบต่อความเดือดร้อน กระสุนปืนแต่ละนัดอาจสร้างความเสียหายต่อชีวิต ร่างกาย ทรัพย์สินของผู้อื่นและเป็นความผิดสำเร็จทันทีโดยไม่จำต้องมีผู้เสียหาย กรณีสุ่มเสี่ยงก่อให้เกิดพฤติกรรมเลียนแบบ ไม่ถือว่าเป็นเรื่องเล็กน้อย ดังนั้นเพื่อให้จำเลยหลาบจำ มิให้เป็นเยี่ยงอย่างแก่บุคคลอื่น ให้ลงโทษจำคุก 10 วัน จำเลยให้การรับสารภาพเป็นประโยชน์แก่การพิจารณา ลดโทษให้กึ่งหนึ่ง เหลือจำคุก 5 วัน ปรับ 2,000 บาท โดยไม่มีการรอลงอาญา ของกลางให้ริบ,จากนั้นเจ้าหน้าที่คุมตัว เสก ไปควบคุมที่ห้องขังใต้ถุนศาลทันที ซึ่ง อีฟ แม็กซิม แฟนสาวถึงกับน้ำตาคลอเบ้า พยายามเลี่ยงไม่ให้สัมภาษณ์ผู้สื่อข่าว กล่าวเพียงสั้นๆ ว่าเป็นห่วงและสงสารเสก ขณะที่ทีมทนายความทำเรื่องยื่นขอประกันตัวร็อกเกอร์หนุ่ม ซึ่งศาลอุทธรณ์อนุญาตให้ประกันตัวในวงเงิน 150,000 บาท จากนั้น เสก โลโซ พร้อมแฟนสาว และทีมทนายความ ลงจากศาลพร้อมกัน โดยเสกมีท่าทางอิดโรยเนื่องจากถูกคุมขังใต้ถุนศาลเป็นเวลาเกือบ 6 ชั่วโมง,เสก โลโซ กล่าวด้วยสีหน้ายิ้มแย้มว่า ศาลเมตตาพิพากษาลงโทษจำคุกตน 5 วัน และปรับ 2,000 บาท ตนได้ยื่นประกันตัวสู้ในชั้นอุทธรณ์เนื่องจากว่าตนมีเอกสารต้องใช้จัดการคดีอื่นๆที่บ้าน กลัวว่าอยู่ที่นี่ 5 วันที่บ้านไม่มีใครอยู่แล้วจะยุ่ง ขอไปเก็บเอกสารที่บ้านก่อนให้เรียบร้อย จึงอุทธรณ์และยื่นขอประกันตัว ผมพอใจคำตัดสินมากครับต้องขอขอบคุณศาลจังหวัดนครศรีธรรมราชที่เมตตาในครั้งนี้ รวมทั้งขอบคุณเจ้าหน้าที่ตำรวจศาลและผู้คุมที่อยู่ด้านล่างใต้ถุนศาลทุกคนน่ารักมาก นักร้องชื่อดังกล่าว,ผู้สื่อข่าวถามว่าเครียดหรือไม่ตอนอยู่ในห้องขังใต้ถุนศาล เสกตอบว่าไม่เครียดได้ประสบการณ์จากน้องๆผู้ต้องขังด้วยกัน ได้บอกกับน้องๆทุกคนว่าถ้าทำแบบนี้แล้วชีวิตต่อไปก็จะไม่ดีก็ให้ปรับปรุงตัวกัน ผู้สื่อข่าวถามว่าได้แต่งเพลงได้สักเพลงมั้ย เสกตอบว่าแต่งเล่นเองไม่จริงจังอะไร พร้อมกล่าวว่าตนตั้งใจมาที่นี่เพื่อมาทำบุญ เมื่อได้ทำสิ่งผิดพลาดไป ก็มายอมรับผิดไม่มีหนีไปไหน เพราะฉะนั้นเมื่อศาลตัดสินอย่างนี้แล้วตนก็ขอขอบพระคุณที่ศาลเมตตา และขอบคุณพี่น้องชาวนครศรีธรรมราชทุกคนที่มาให้กำลังใจในวันนี้ หรอยจังหู้ หรอยอย่างแรง ขอบคุณครับ ทั้งนี้ ศาลอุทธรณ์นัดให้มารายงานตัวอีกครั้งในวันที่ 17 เม.ย.
ศาลพิพากษาลงโทษ เสก โลโซ คดียิงปืนในวัดหลังเล่นคอนเสิร์ต ให้จำคุก 10 วัน ปรับ 4,000 บาท คำรับสารภาพเป็นประโยชน์แก่รูปคดีลดโทษให้ กึ่งหนึ่งเหลือจำคุก 5 วัน ปรับ 2,000 บาท โดยไม่รอการลงโทษ
เสก โลโซ,จำคุกเสก โลโซ,ยิงปืนขึ้นฟ้า,เสก โลโซยิงปืนขึ้นฟ้า,ข่าวหน้า 1,ข่าวทั่วไป